hotchpotch/miracl-hf-unified huggingface dataset:
मिथ्या स्थिति विधि
संख्यात्मक विश्लेषण में मिथ्या स्थिति विधि (regula falsi या false position method) समीकरणों का मूल निकालने की एक संख्यात्मक विधि है। यह विधि छेदिका विधि तथा समद्विभाजन विधि (bisection method) का सम्मिलित रूप है।
समद्विभाजन विधि की तरह ही यह विधि भी दो बिन्दुओं "a" and "b" को लेकर शुरू की जाती है जहाँ शर्त यह है कि "f"("a") और "f"("b") दोनों एक दूसरे के विपरीत चिह्न के होने चाहिये। इस शर्त के पालन होने से यह स्पष्ट है कि फलन "f" का कम से कम एक मूल अन्तराल ["a", "b"] में स्थित है। इस विधि को लागू करने पर मूल को धारण करने वाला अन्तराल ["a", "b"] क्रमशः छोटा होता जाता है और अन्ततः हमें मूल की प्राप्ति होती है।
इस विधि में, आवृत्ति संख्या (iteration number) "k", पर निम्नलिखित संख्या निकाली जाती है। अब यदि f("a") तथा f("c") समान चिह्न वाले हैं (दोनों धनात्मक या दोनों ऋणात्मक), तो "a" = "c" कर देते हैं तथा "b" = "b" कर देते हैं। किन्तु यदि f("a") तथा f("c") विपरीत चिह्न वाले हैं तो "a" = "a" तथा "b" = "c" कर देते हैं। यह प्रक्रिया तब तक दोहराते हैं जब तक कि निकाले गये मूल का मान पर्याप्त सीमा तक स्थिर न हो जाय।
समद्विभाजन विधि
संख्यात्मक विश्लेषण के क्षेत्र में, समद्विभाजन विधि (Bisection method) अरैखिक समीकरण का मूल निकालने की एक संख्यात्मक विधि है। यह एक पुनरावृत्‍तिमूलक विधि (इटरेटिव मेथड) है।
समद्विभाजन विधि समीकरण "f"("x") = 0 के वास्तविक मूल निकालने के लिये प्रयुक्त होती है। यदि यह फलन अन्तराल ["a", "b"] में सतत हो और "f"("a") तथा "f"("b") के चिह्न विपरीत हों तो "a" और "b" को मूल का 'ब्रैकेट' कहते हैं क्योंकि मूल इसी बीच में कहीं होगा।
प्रत्येक चरण में इस विधि में मूल-अन्तराल का मध्य बिन्दु "c" = ("a"+"b") / 2 निकाला जाता है। फिर "f"("c") का मान निकालते हैं। यदि, "f"("c") = 0 तो "c" ही समीकरण का मूल है किन्तु ऐसा होने की सम्भावना बहुत कम होती है। अब यदि "f"("a") और "f"("c") के चिह्न परस्पर विपरीत हैं तो मूल का ब्रैकेट [a, c] होगा अन्यथा [b, c] होगा।
इस प्रकार बार-बार मूल का ब्रैकेट आधा करते हुए अन्ततः मूल के अत्यधिक निकट पहुँच जाते हैं और गणना रोक दी जाती है।
माना कि समद्विभाजन विधि से निम्नलिखित समीकरण का मूल निकालना है- सबसे पहले हमें दो संख्याएँ formula_2 और formula_3 ढ़ूढना है ताकि formula_4 तथा formula_5 के मानों का चिह्न एक दूसरे के उल्टा हो। इस फलन के लिये, formula_6 तथा formula_7 इस शर्त को पूरा करते हैं क्योंकि, तथा चूँकि फलन सतत है, इसलिये मूल अन्तराल [1, 2] के बीच में कहीं होगा।
अब इस अन्तराल का मध्य बिन्दु निकालते हैं: इस बिन्दु पर फलन का मान है : formula_11. यह मान ऋणात्मक है। इसका अर्थ यह हुआ कि मूल अन्तराल [1.5, 2] के बीच में होगा। इसी तरह करते जाने पर मूल को घेरने वाला अन्तराल निरन्तर कम होता जायेगा। इसे निम्नांकित सारणी में दिखाया गया है।
13 आवृत्तियों के बाद स्पष्ततः मूल लगभग 1.521 पर कन्वर्ज होता दिख रहा है।
अभिसरण परीक्षण
गणित में अनन्त श्रेणियों के अभिसरण की जाँच करने वाली विधियों को अभिसरण परीक्षण (convergence tests) कहते हैं। ये विधियाँ सशर्त अभिसरण (conditional convergence), निरपेक्ष अभिसरण (absolute convergence), अभिसरण के अन्तराल (interval of convergence) या अपसरण (divergence) की जाँच करतीं हैं।
S के लिए निश्चित व्यंजक ज्ञात करना सदैव सरल नहीं है। अत: हम यह जानने के लिए कि कोई विशिष्ट श्रेणी अभिसारी है या नहीं, अभिसारी और अपसारी की परीक्षाविधियों का प्रयोग करते हैं। यदि कोई श्रेणी केवल धनात्मक पदों से बनी है, तो किसी पद के उपरांत {Sn} एक वृद्धिमय अनुक्रम होगा और ऐसे वृद्धिमय अनुक्रम के अभिसरण के लिए आवश्यक और पर्याप्त अनुबंध यह है कि यह परिमित हो, अर्थात्‌ एक ऐसी अचर राशि K का अस्तित्व हो कि n के समस्त मानों के लिए Sn < K हो। धनात्मक पदोंवाली श्रेणी के अभिसरण परीक्षण की विधियाँ निम्नलिखित हैं :
इस विधि में, किसी अनुक्रम formula_1 के पदों की अन्य अनुक्रम formula_2 के पदों से तुलना की जाती है। यदि,
"n" के सब मानों के लिये, formula_3, तथा formula_4 अभिसारी हो तो formula_5 भी अभिसारी होगी।
किन्तु, यदि,
"n" के सब मानों के लिये, formula_3, तथा formula_5 अपसारी है, तो formula_4 भी अपसारी होगी।
देखें, अनुपात परीक्षा (रेशियो टेस्ट)
देखें - कोशी की मूल परीक्षा
आलोक दीक्षित
आलोक दीक्षित एक भारतीय पत्रकार व सामाजिक कार्यकर्ता हैं।
अहमादर्श
आदर्श अहम् (Ideal self) : जिस प्रकार का व्यक्ति हम बनना चाहेंगे। इसे अहमादर्श या आदर्शीकृत आत्म￣बब भी कहा जाता है। अहमादर्श (Ego Ideal) या आदर्श अहम् (Ideal self) (जर्मन : "Ideal-Ich") किसी व्यक्ति का वह आन्तरिक बिम्ब है जो वह स्वयं बनने की इच्छा रखता है।
ईदिपस
प्राचीन ग्रीक लोककथाओं तथा सोफोक्लीज द्वारा लिखित "ईदिपस रेक्स" के अनुसार ईदिपस (Oedipus) थीबिज़ के राजा लेउस और रानी जोकास्ता का पुत्र था। ईदिपस के जन्म के पूर्व ही एक ज्योतिषी ने भविष्यवाणी की थी कि यह अपने पिता का हत्यारा होगा। इसलिए जन्म लेते ही इसे राजा लेउस ने राज्य से निकाल दिया। ईदिपस का उद्धार पड़ोस के राजा के द्वारा हुआ जिसके यहाँ उसका राजकुमारों जैसा लालन पालन हुआ। बड़े होने पर इसने भी ज्योतिषी से परामर्श किया जिसने उसे यह चेतावनी दी कि वह अपनी मातृभूमि छोड़कर चला जाए क्योंकि उसके भाग्य में अपने पिता का हत्यारा और अपनी माता का पति होना लिखा है। ईदिपस राज्य छोड़ चल पड़ा। लेकिन मार्ग में ही उसे राजा लेउस मिला जिसे उसने एक हल्की मुठभेंड में ही मार डाला। वह थीबिज़ पहुँचा जहाँ उसने दैत्य स्फ़िंक्स पर विजय प्राप्त की जिसके आतंक से थीबिज़वासी पीड़ित थे। कृतज्ञ थीविज़वासियों ने उसे वहाँ का राजा निर्वाचित किया तथा जोकास्ता का हाथ उसके हाथों में दे दिया। बहुत वर्षो तक शांति और सम्मानपूर्वक राज्य करते हुए उसे जोकास्ता से दो पुत्र और दो पुत्रियाँ उत्पन्न हुई। कुछ समय उपरांत थीबिज़ में भीषण महामारी फैली। थीबिज़वासियों ने ज्योतिषी से परामर्श किया जिसने कहा कि जब तक लेउस के हत्यारे को थीबिज़ से निष्कासित नहीं किया जाएगा तब तक महामारी का प्रकोप शांत नहीं हो सकता। इधर ईदिपस को भी अपनी माता और पिता का रहस्य ज्ञात हो गया। पश्चात्तापवश उसने अपनी आँखें फोड़ लीं तथा उसके पुत्रों ने उसे थीबिज़ से निष्कासित कर दिया। जोकास्ता ने आत्मग्लानिवश फाँसी लगाकर आत्महत्या कर ली।
मंजुल भार्गव
मंजुल भार्गव (अंग्रेज़ी: Manjul Bhargava, जन्म: अगस्त ८, १९७४) एक भारतीय मूल के गणितज्ञ हैं। इन्हें २०१४ में प्रतिष्ठित वैश्विक पुरस्कार फील्ड्स पदक से नवाजा गया है।
1974 में कनाडा में जन्में भार्गव अमेरिका में पले बढ़े और वे भारत में भी रहे है। उन्होंने 2001 में प्रिंसटन विश्वविद्यालय से पीएचडी की और वहीं 2003 में प्राध्यापक बने।
मंजुल भार्गव अमेरिका की प्रिंसटन विश्वविद्यालय में गणित के प्राध्यापक है। अगस्त २०१४ में सियोल में आयोजित इंटरनेशनल कांग्रेस ऑफ मैथेमेटिक्स में इंटरनेशनल मैथमेटिकल यूनियन (आईएमयू) ने मंजुल भार्गव को फील्ड्स पदक से नवजा हैं। मंजुल को यह पुरस्कार ज्यामिति में नए तरीके विकसित करने के लिए दिया गया। उनके खाते में संस्कृत की मदद से 200 साल पुराने संख्या सिद्धान्त लॉ को आसान करने की उपलब्धि भी है।
क्वांटा मैगजीन को दिए साक्षात्कार में मंजुल ने बताया, 'उनके दादा राजस्थान में संस्कृत के प्राध्यापक थे। उनके पास मैंने ६२८ ई.पू. के भारतीय गणितज्ञ ब्रह्मगुप्त की संस्कृत में लिखी पांडुलिपि देखी थी, जिसमें जर्मनी के गणितज्ञ कार्ल फ्रेडरिक गाउस के जटिल संख्या सिद्धान्त लॉ जैसा सिद्धांत साधारण तरीके से समझाया गया था।'
इस लॉ के मुताबिक, दो परफेक्ट स्क्वेयर्स के जोड़ से प्राप्त दो नंबर्स को आपस में गुणा किया जाए, तो नतीजा भी दो परफेक्ट स्क्वेयर्स के जोड़ जितना होगा। भार्गव ने ब्रह्मगुप्त के संस्कृत में लिखे सिद्धांत को फेमस रयूबिक क्यूब पर लागू किया और 18वीं सदी के गाउस के लॉ को ज्यादा आसान तरीके से समझाने में कामयाबी हासिल की।
मंजुल ने संस्कृत की कविताओं के रिदम में गणित ढूंढ निकाला। संस्कृत के अक्षरों के क्रम में भी उन्होंने गणित की संरचना बताई है। वह यूनिवर्सिटी में अपने छात्रों को समझाने के लिए भी संस्कृत कविताओं और मैथ्स की समानता के उदाहरण पेश करते हैं। मंजुल ने उस्ताद जाकिर हुसैन से तबला बजाना भी सीखा है।
भार्गव को अब तक मिले अवार्ड्स में मैथेमेटिकल एसोसिएशन ऑफ अमेरिका से मर्टेन हासे पुरस्कार (२००३), शस्त्र रामानुजन पुरस्कार (२००५), संख्या सिद्धान्त में अमेरिकन मैथेमेटिकल सोसाइटी से कोल पुरस्कार (२००८) इन्फोसिस पुरस्कार (२०१२) और फ़ील्ड्स पदक (२०१४) शामिल हैं। वो २०१३ में अमेरिकी नेशनल एकेडमी के लिए भी चुने गए।
फील्ड्स पदक
फील्ड्स पदक, गणित के क्षेत्र में दिया जाने वाला एक पुरस्कार हैं, जो १९३६ से दिया जा रहा हैं।
फील्ड मेडल को अक्सर "गणित का नोबेल पुरस्कार" के रूप में वर्णित किया जाता है और लंबे समय से गणित के क्षेत्र में सबसे प्रतिष्ठित पुरस्कार माना जाता है। नोबेल पुरस्कार के विपरीत, फील्ड मेडल हर चार साल में दिया जाता है। फील्ड मेडल प्राप्त करने की एक आयु सीमा भी है: जिस वर्ष पदक दिया जाना है उसी वर्ष के 1 जनवरी को प्राप्तकर्ता की आयु 40 वर्ष से कम होनी चाहिए। यह अर्थशास्त्र के लिये दिये जाने वाले क्लार्क पदक पर लागू प्रतिबंधों के समान ही है। अंडर-40 नियम फ़ील्ड्स की इच्छा पर आधारित है कि "जबकि किए गए कार्य को पहले ही मान्यता मिल चुकी है, अब प्राप्तकर्ता को भविष्य में और उपलब्धि प्राप्त करने के लिए प्रोत्साहित किया जा सके और दूसरों को नए प्रयासों के लिए एक प्रोत्साहित किया जा सके।" इसके अलावा, एक व्यक्ति को केवल एक फील्ड पदक से सम्मानित किया जा सकता है; विजेताओं को भविष्य में पदक से सम्मानित नहीं किया जा सकता है। यह नोबेल पुरस्कार के विपरीत है, जिसमें एक व्यक्ति या एक इकाई को एक से अधिक बार दिया जा सकता है, चाहे एक ही श्रेणी में (जॉन बर्दीन और फ्रेडरिक सेंगर), या विभिन्न श्रेणियों में (मैरी क्यूरी और लिनस पाउलिङ्) हो।
मौद्रिक पुरस्कार, 2014 के नोबेल पुरस्कार में प्रत्येक को दिये गये 8,000,000 स्वीडिश क्रोना (लगभग 1,400,000 कनाडाई डॉलर) से बहुत कम है। गणित के अन्य प्रमुख पुरस्कार, जैसे कि एबल पुरस्कार और चेर्न पदक, फ़ील्ड पदक की तुलना में बड़े मौद्रिक पुरस्कार हैं। मरियम मिर्ज़ाख़ानी
सुभाष खोत
सुभाष खोत (जन्म: जून १०, १९७८, इचलकरंजी, महाराष्ट्र ) भारतीय मूल के एक शिक्षकविद तथा कंप्यूटर विज्ञान के प्रोफ़ेसर हैं, जिनको अगस्त २०१४ में रोल्फ नेवानलिन्ना पुरस्कार प्रदान किया गया।
भार्गव खोत को नेवानलिन्ना पुरस्कार यूनिक गेम्स की समस्याओं को परिभाषित करने, इसकी जटिलताओं को समझने और इस समस्या का सबसे सटीक हल ढूंढने के लिए प्रदान किया गया। खोत न्यूयार्क विश्वविद्यालय के करेंट इंस्टीटयूट ऑफ मैथमेटिकल साइंसेज में कंप्यूटर विज्ञान विज्ञाग में प्रोफेसर हैं। उन्होंने पिंरसटन से पीएचडी की है।
नेया सलमिस फमगुस्टा एफ.सी.
नेया सलमिस फमगुस्टा फुटबॉल क्लब () एक पेशेवर फुटबॉल क्लब हैं जो फमगुस्टा, साइप्रस में आधारित हैं। क्लब अस्थायी रूप से लरनाका में स्थित है। नेया सलमिस की सबसे उल्लेखनीय उपलब्धियाँ उसकी साइप्रट कप और 1990 में साइप्रस एफए शील्ड (सुपर कप) की जीत हैं। साइप्रट प्रथम श्रेणी में इसकी उच्चतम रैंकिंग तीसरा स्थान है। यह क्लब 50 से अधिक साइप्रट प्रथम श्रेणी सत्रों में खेला है, इस श्रेणी में इस क्लब की सातवीं रैंकिंग।
क्लब ने 1990 में यूरोपीय प्रतियोगिता में पहली बार भाग लिया था यूईएफए कप विनर्स कप में और 1995, 1997 और 2000 को यूईएफए इंटरटोटो कप में। टीम नेया सलमिस फमगुस्टा खेल क्लब का हिस्सा है, जो 1948 में स्थापित किया गया था; इस जनक क्लब का एक पुरूषों का वॉलीबॉल क्लब भी हैं।
झलक दिखला जा
झलक दिखला जा एक भारतीय वास्तविक टेलिविज़न कार्यक्रम है जिसका प्रारूप ब्रिटेन के बीबीसी वन चैनल के एक नृत्य-केन्द्रित कार्यक्रम से लिया गया है।
झलक दिखला जा के छठे सत्र की मेजबानी कपिल शर्मा एवं मनीष पॉल ने की। इस सत्र में माधुरी दीक्षित, रेमो डीसूजा तथा करण जौहर ने निरीक्षक की भूमिका निभाई। प्रतियोगिता में भाग लेने वाले उम्मीदवार— कार्यक्रम का अंतिम चरण 14 सितम्बर 2013 को प्रसारित हुआ और दृष्टि धामी एवं सलमान युसुफ खान की जोड़ी विजेता रही।
झलक दिखला जा का 7 वां सत्र 07 जून 2014 को आरंभ हुआ। कार्यक्रम की मेजबानी रणवीर शौरी तथा दृष्टि धामी ने की। लेकिन कार्यक्रम के चौथे सप्ताह में दृष्टि धामी की जगह मनीष पॉल ने ले ली।  रेमो डीसूजा, माधुरी दीक्षित एवं करण जौहर निरीक्षक की भूमिका निभा रहे हैं।
प्रतियोगिता में भाग लेने वाले प्रतियोगी— एस. श्रीसंथ, सोफी चौधरी, पूरब कोहली, करन टेकर, मौनी रॉय, किकू शारदा, शक्ति मोहन, सुखविंदर सिंह, अक्षत सिंह, आशीष शर्मा, कृतिका कमरा, विजे एंडी, पूजा बोस
झलक दिखला जा रीलोडेड; इसे पहले भी होस्ट रह चुके मनीष पॉल द्वारा होस्ट किया गया है। शाहिद कपूर, लॉरेन गॉटलिब और गणेश हेगड़े इस बार झलक के नये जज हैं।
सीजन 8 के प्रतियोगियों इस प्रकार हैं: शमिता शेट्टी, स्कारलेट विल्सन, दीपिका सैमसन, सुभरीत कौर रफ़्तार, आशीष चौधरी, राधिका मदन, विवियन डीसेना, फैजल खान, कविता कौशिक, मोहित मलिक और सनाया ईरानी।
मानवतावादी मनोविज्ञान
मानवतावादी मनोविज्ञान (Humanistic psychology) एक मनोवैज्ञानिक दृष्टिकोण है २०वीं शताब्दी के मध्य में प्रसिद्ध हुआ। यह सिद्धान्त सिग्मुंड फ़्रोइड के मनोविश्लेषण सिद्धान्त तथा बी एफ स्किनर के व्यवहारवाद के जवाब में सामने आया।
व्यक्तित्व के अध्ययन के लिए मनोवैज्ञानिकों ने कई सिद्धान्तों को प्रतिपादित किया है। बीसवीं शताब्दी में व्यक्तित्व अध्ययन सम्बन्धी विचार, तीन महत्त्वपूर्ण सिद्धान्तों के रूप में सामने आये।  मानवतावादी सिद्धान्त की व्याख्या अन्य सिद्धान्तों से बिल्कुल ही भिन्न प्रकार से की गई है। इस सिद्धान्त में विशेष रूप से यह माना जाता है कि व्यक्ति मूल रूप में अच्छा एवं आदरणीय होता है और यदि उसकी परिवेशीय दशाएं अनुकूल हों तो वह अपने शीलगुणों (ट्रेट्स) का सकारात्मक विकास करता है। यह सिद्धान्त वैयक्तिक विकास, स्व का परिमार्जन, अभिवृद्धि, व्यक्ति के मूल्यों एवं अर्थों की व्याख्या करता है। इस सिद्धान्त के प्रतिपादक अब्राहम मास्लो थे।
मास्लो का जन्म रूढ़िवादी जैविस परिवार में न्यूयार्क में हुआ। उन्होंने कोलम्बिया विश्वविद्यालय से सन् 1934 में मनोविज्ञान विड्ढय में पीएच.डी. की उपाधि प्राप्त की। 'मानवतावादी मनोविज्यान' नामक इस सिद्धान्त के विकास में अस्तित्ववादी मनोविज्ञान का भी योगदान है। अस्तित्ववाद एवं मानवतावाद दोनों व्यक्ति की मानवीय चेतना, आत्मगत अनुभूतियां एवं उमंग तथा व्यक्तिगत अनुभवों की व्याख्या करते हो और उसे विश्व से जोड़ने का प्रयत्न करते हैं। मास्लो के इस सिद्धान्त में यह धारणा है कि अभिप्रेरणाएं समग्र रूप से मनुष्य को प्रभावित करती है। इसी धारणा के आधार पर मास्लो ने प्रेरणा के पदानुक्रम सिद्धान्त को प्रतिपादित किया।
मानवतावादी सिद्धान्त के मनोवैज्ञानिकों ने मानव व्यवहार एवं पशु व्यवहार में सापेक्ष अंतर माना है। ये व्यवहारवाद का इसलिए खण्डन करते हैं कि व्यवहारवाद का प्रारम्भ ही पशु व्यवहार से होता है। मास्लो एवं उनके साथियों ने मानव व्यवहार को सभी प्रकार के पशु व्यवहारों से भिन्न माना। इसलिए उन्होंने पशु व्यवहार की मानव व्यवहार के साथ की समानता को अस्वीकार किया। उन्होंने मानव व्यवहार को समझने के लिए पशुओं पर किये जाने वाले शोध कार्यों का खण्डन किया क्योंकि पशुओं में मानवोचित गुण जैसे आदर्श, मूल्य, प्रेम, लज्जा, कला, उत्साह, रोना, हंसना, ईर्ष्या, सम्मान तथा समानता नहीं पाये जाते। इन गुणों का विकास पशुओं में नहीं होता और विशेष मस्तिष्कीय कार्य जैसे कविता, गीत, कला, गणित आदि कार्य नहीं कर सकते। मानवतावादियों ने मानवीय व्यवहार की व्याख्या में मानव के अंतरंग स्वरूप पर विशेष बल दिया। उनके अनुसार व्यक्ति का एक अंतरंग रूप है जो कुछ मात्रा में उसके लिए स्वाभाविक, स्थाई तथा अपरिवर्तन्यील है। इसके अतिरिक्त उन्होंने मानव की सृजनात्मक क्रियाओं को व्यिष्ट क्रियाएं माना है। मास्लो तथा अन्य मानवतावादियों का यह विचार है कि अन्य सिद्धान्तों में मनोवैज्ञानिकों द्वारा मनुष्य के व्यवहार का अध्ययन करने में किसी ऐसे पक्ष का वर्णन नहीं किया, जो पूर्ण स्वस्थ मानव के प्रकार्य, जीवन पद्धति और लक्ष्यों का वर्णन कर सके। मास्लो का यह विश्वास था कि मानसिक स्वास्थ्य का अध्ययन किए बिना व्यक्ति की मानसिक दुर्बलताओं का अध्ययन करना बेकार है। मास्लो (1970) ने कहा कि केवल असामान्य, अविकसितों, विकलांगों तथा अस्वस्थों का अध्ययन करना केवल ‘विकलांग’ मनोविज्ञान को जन्म देना है। उन्होंने मनोवैज्ञानिक रूप से स्वस्थ एवं स्व-वास्तवीकृत व्यक्तियों के अध्ययन पर अधिक बल दिया। अतः मानवतावादी मनोविज्ञान में ‘आत्मपरिपूर्ण (Self-fulfillment) को मानव जीवन का मूल्य माना है।मनोविज्ञान
मास्लो पिरामिड
मास्लो पिरामिड या मास्लो का आवश्यकता पदानुक्रम (hierarchy of needs) अब्राहम मास्लो द्वारा प्रतिपादित एक मनोवैज्ञानिक सिद्धान्त है जो उन्होने 'ए थिअरी ऑफ ह्यूमन मोटिवेशन' नामक अपने ग्रन्थ में १९५४ (1954)में प्रस्तुत किया था। मैसलो वह प्रथम मनोवैज्ञानिक है, जिसने "आत्मसिद्धि" प्रत्यय का अध्ययन किया। सिद्धान्त न केवल मनोविज्ञान के क्षेत्र में, बल्कि विज्ञापन के क्षेत्र में भी प्रसिद्ध हुआ। मनुष्य की आवश्यकताएं असीमित हैं अपने इस सिद्धान्त में मास्लो ने मानव आवश्यकताओं के कई स्तर बताये जो ये हैं-  1 व्यक्तिगत आवश्यकता:-A दैहिक आवश्यकता , B सुरक्षा आवश्यकता ।  2 सामाजिक आवश्यकता:-A समबद्धता एवं स्नेह की आवश्यकता, B सम्मान की आवश्यकता । 3 बौद्धिक आवश्यकता:-A आत्मसिद्धि की आवश्यकता ।
मास्लो का सिद्धान्त उनकी १९५४ में रचित पुस्तक 'मोटिवेशन एण्ड पर्सनालिटी' में अपने पूर्ण रूप में सामने आया। यद्यपि यह आवश्यकताओं का यह पदानुक्रम अब भी समाजशास्त्रीय अनुसंधान, प्रबन्धकीय प्रशिक्षण आदि में बहुत महत्व रखता है, फिर भी बहुत सीमा तक इसका स्थान स्नेह सिद्धान्त (attachment theory) ने ले लिया है।
शेर सिंह राणा
पंकज सिंह उर्फ समशेर सिंह राणा एक राजनीतिज्ञ है, इन्होंने 2001 मैं सम्बन्धित एक भारतीय डकैत से सांसद बनी फूलन देवी की हत्या की । अगस्त 2014 में, राणा को आजीवन कारावास और देवी की हत्या के लिए ₹100,000 (लगभग US$1,600) का जुर्माना, साथ ही साथ साजिश के आरोप, 10 साल की सजा सुनाई गई थी। राजपूत सम्राट पृथ्वीराज चौहान के अवशेषों को वापस भारत ले आए। अब राणाजी एक राजनेता के रूप में काम करते हैं और उनकी अपनी पार्टी है.
25 जुलाई 2001 को दिल्ली स्थित सरकारी आवास के सामने फूलन देवी की गोलियों से भूनकर हत्या कर दी गई। इस घटना के दो दिन बाद आरोपी शेर सिंह राणा ने देहरादून में पुलिस के सामने आत्मसमर्पण कर दिया और हत्या में शामिल होने की बात स्वीकार कर ली। इस हत्या को अंजाम देने का जो कारण सामने आया वह चौंकाने वाला था। पुलिस के अनुसार राणा ने बहमई हत्याकाण्ड में मारे गए 22 राजपूतों की हत्या का बदला लेेेेने के लिए हत्या की।
लगभग तीन साल पश्चात 17 फरवरी 2004 को राणा फिल्मी अंदाज में तिहाड़ जेल से फरार हो गये। तिहाड़ जैसी अतिसुरक्षित जेल से किसी कैदी का फरार हो जाना अपने आप में बहुत बड़ी बात थी ओर योजना के अनुसार राणा तालिबान चले गए और महाराज पृथ्वीराज चौहान की अस्थियाँ लेकर आये। जिस कारण राणा एक बार फिर सुर्खियों में आ गये। लेकिन 17 मई 2006 को राणा को एक बार फिर कोलकाता के एक गेस्ट हाउस से गिरफ्तार कर लिया गया। अगस्त 2014 में दिल्ली की एक निचली अदालत ने फूलन देवी हत्याकाण्ड के दोषी शेर सिंह राणा को उम्रकैद तथा 1 लाख रुपये के जुर्माने की सजा सुनाई है। राणा 17 फरवरी 2004 को दोस्त संदीप की मदद से तिहाड़ जेल से फरार हो गया,संदीप ने पुलिस के वेश में राणा को हरिद्वार के दरबार में ले जाने का नाटक किया. और बाद में राणाजी मुरादाबाद गय और एक होटल में चेक-इन किया। राणाजी ने फिर उनके रिश्तेदारों से संपर्क किया जिन्होंने उन्हें संदीप के माध्यम से 1 लाख रुपये भेज दिये.फिर राणाजी वहाँ से रांची चले गए और उन्होंने अपने मित्र संजय गुप्ता के नाम से पासपोर्ट के लिए आवेदन किया.
पासपोर्ट के लिए दो महीने के इंतजार के दौरान, राणाजी गया और वाराणसी गए, जहां उन्होंने अपने फाइनेंसर सुभाष ठाकुर से मुलाकात की, जो तब स्थानीय जेल में बंद थे। राणा इसके बाद कोलकाता गए, जहां उन्होंने तीन महीने का बांग्लादेश वीजा प्राप्त किया। राणा ने संजय के रूप में प्रस्तुत होकार खुलना में किराए के लिए एक घर लिया और वहीं रहने लगे, बांग्लादेश भाग फरार होन के बाद, रणजी ₹16,500 में एक सैटेलाइट फोन खरीदा ताकि वह बिना ट्रैक किए अपने रिश्तेदारों और दोस्तों से संपर्क कर सके। और फिर दुबई से अफगानिस्तान की यात्रा की, - उन्हें व्यक्तिगत खर्च के रूप में लगभग ₹15,000 से ₹20,000 प्रति माह मिलते रहे. उनकी बहादुरी और बुद्धिमत्ता की हिंदू क्षत्रिय (राजपूत) सेना ने प्रशंसा की।
राणाजी अफगानिस्तान चले गए और 11वीं शताब्दी के हिंदू राजपूत शासक पृथ्वीराज चौहान के अवशेष लाए,उन्होंने इसका 40 मिनट का वीडियो बनाया और इसे यूट्यूब पर अपलोड कर दिया था , जो इस दावे की पुष्टि करता है.राणाजी को उनकी बहादुरी और बुद्धिमत्ता के कारण सरकार ने उसे न्याय दो और उनकी सजा माफ कर दी
शेर सिंह राणा ने 2012 में उत्तर प्रदेश के जेवर से निर्दलीय चुनाव भी लड़ा।
पालघर जिला
पालघर महाराष्ट्र का एक जिला हैं। महाराष्ट्र सरकार द्वारा १ अगस्त २०१४ को पालघर ३६वा जिला घोषित किया गया।
द कराटे किड (2010 फ़िल्म)
द कराटे किड (अंग्रेजी: The Karate Kid, सरलीकृत चीनी: 功夫梦, पारंपरिक चीनी: 功夫夢, पिनयिन: Gōngfu Mèng; शाब्दिक: द कुंग फू ड्रीम, भी ज्ञात के रूप में: द कराटे किड ५) एक २०१० है चीनी-अमेरिकी मार्शल आर्ट कार्रवाई नाटक फिल्म। यह एक ही नाम के १९८४ फिल्म की रीमेक है। यह के पांचवें किस्त है द कराटे किड सीरीज, एक रिबूट की सेवाै।
उड़ान (2014 टीवी धारावाहिक)
उड़ान एक भारतीय टेलीविजन धारावाहिक है जो कलर्स टीवी पर प्रसारित होता है।
यह कहानी उत्तर प्रदेश के एक गाँव की काल्पनिक घटना है। यह कहानी चकोर नामक लड़की की है जिसे सात साल की आयु के बाद बँधुआ मजदूरी करनी पड़ती है।
मोहन बागान ए. सी.
मोहन बागान एथलेटिक क्लब, कोलकाता में स्थित एक भारतीय फुटबॉल क्लब है। यह क्लब 15 अगस्त 1889 को स्थापित किया गया था, इसे भारत का राष्ट्रीय क्लब कहा जाता है और इसे एशिया के सबसे पुराने फुटबॉल क्लब होने का गौरव भी प्राप्त है। यह फुटबॉल टीम अपनी स्थापना के बाद से ही सफल रहा है और इसने भारत के सबसे सफल क्लबों में से एक के रूप में अपनी स्थिति को बनाए रखा है। इसने राष्ट्रीय महत्व की कई ट्राफियां जीती है जैसे- फेडरेशन कप, डूरंड कप, नेशनल फुटबॉल लीग और कोलकाता प्रीमियर डिवीजन। मोहन बागान किसी यूरोपीय टीम को हराने वाली पहली भारतीय टीम थी, जब उन्होने १९११ में ईस्ट यॉर्कशायर रेजीमेंट को हराया था।
मोहन बागान की पड़ोसी ईस्ट बंगाल एफ.सी. के साथ एक लंबे समय से प्रतिद्वंद्विता रही है, जिनके साथ यह कोलकाता डर्बी प्रतियोगिता में भाग लेते हैं।
19 वीं सदी के अंत के दौरान, भारतीय स्वतंत्रता आंदोलन की शुरुआत हुई थी और भारतीय राष्ट्रवादी आम लोगों को प्रेरित कर रहे थे, विशेष रूप से कोलकाता नगर में, उस समय के दौरान भूपेन्द्रनाथ बसु ने मित्रा परिवार और सेन परिवार की मदद से 15 अगस्त 1889 को मोहन बागान स्पोर्टिंग क्लब के नाम से वर्तमान मोहन बागान की स्थापना की थी। क्लब ने ईडन हिंदू हॉस्टल के खिलाफ, मोहन बागान विला में अपना पहला मैच खेला था। क्लब स्थापना की सालगिरह से पहले, प्रोफेसर एफ जे र्होव ने पूछताछ की क्या क्लब ने किसी राइफल शूटिंग या मछली पकड़ने या अन्य संबंधित गतिविधियों का आयोजन किया है और जब इस सवाल का जवाब नहीं था तो सुझाव दिया गाया कि क्लब का नाम "स्पोर्टिंग" से "एथलेटिक" किया जाए। अधिकारियों ने सहमति व्यक्त की और क्लब को आधिकारिक तौर पर मोहन बागान एथलेटिक क्लब के रूप में नाम दिया गया। मोहन बागान ने 1893 में पहली बार किसी टूर्नामेंट में भाग लिया था, जब वो कूचबिहार कप में खेले थे।
बाद में, मोहन बागान ने कूचबिहार कप और ट्रेड्स कप की तरह विभिन्न प्रतियोगिताओं में भाग लिया लेकिन टूर्नामेंट जीतने में असफल रहे। मोहन बागान ने 1904 में कूचबिहार कप जीत कर, अपनी पहली ट्रॉफी जीती थी। इस जीत के बाद से क्लब ने नियमित रूप से अन्य प्रतियोगिताओं में जीतना शुरू किया।
मोहन बागान के इतिहास में गौरवपूर्ण क्षण 1911 में आया, जब वो ईस्ट यॉर्कशायर रेजीमेंट को 2–1 से हरा कर आईएफए शील्ड जीतने वाले और किसी यूरोपीय टीम को हराने वाले पहले भारतीय फुटबॉल क्लब बने। 1939 में मोहन बागान 25 वर्ष के लंबे इंतजार के बाद कलकत्ता फुटबॉल लीग को जीतने वाले पहले भारतीय क्लब बने।
1947 में मोहन बागान ने फिर आइएफए शील्ड जीती। इस जीत के माध्यम से मोहन बागान स्वतंत्रता के बाद आईएफए शील्ड जीतने वाले पहले भारतीय क्लब बने। 1977 में मोहन बागान ने मशहूर उत्तर अमेरिकी फुटबॉल लीग के क्लब न्यूयॉर्क कॉस्मॉस के खिलाफ एक दोस्ताना मैच खेला। न्यूयॉर्क कॉस्मॉस में दिग्गज ब्राजीली खिलाड़ी पेले भी थे। मैच 80,000 प्रशंसकों के सामने इडेन गार्डेंस में खेला गया था। मैच 2-2 की समाप्ती पर खत्म हुआ और बागान के खिलाड़ियों को कॉस्मॉस के सितारे खिलाड़ियों से बहुत प्रशंसा मिली।
2008 में बागान ने जर्मन दिग्गज बेयर्न म्यूनिख के खिलाफ मैच खेला, यह जर्मन दिग्गज खिलाड़ी ओलिवर क्हान का विदाई मैच था।
अन्तःप्रज्ञा
बिना तर्क किये और बिना अनुमान (inference) के ही ज्ञान प्राप्त करने की क्षमता अन्तःप्रज्ञा (Intuition) कहलाती है।
गोरखपुर ग्रामीण विधानसभा क्षेत्र
गोरखपुर ग्रामीण क्षेत्र का वर्षों से उत्तर प्रदेश राज्य के कृषि विकास में महत्वपूर्ण योगदान रहा है। प्रदेश के सम्पूर्ण ग्रामीण क्षेत्रों में से एक गोरखपुर ग्रामीण क्षेत्र ग्रामीणों के विकास हेतु राज्य को सुबल एवम् सुदृढ़ बनाने के लिए कार्यरत् है। भारत के सम्पूर्ण राज्यों में से एक उत्तर प्रदेश गन्ना उत्पादन के लिए विश्व - विख्यात रहा है, जोकि गोरखपुर ग्रामीण क्षेत्र के कारण ही सम्भव हो सका है, यहाँ उत्पादन बहुतायत में होता आ रहा है। ऐसे कई उपज ग्रमीणों के विकास में सहायक होते हैं। किन्तु यह शक्ति धीरे - धीरे क्षीण होती जा रही है जिससे ग्रमीणों के विकास में अवरोध उत्पन्न हो रहा है। और गोरखपुर ग्रामीण क्षेत्र स्वंय के भविष्य से विलुप्त होता जा रहा है अतएव राज्य की प्रगति बाधित हो रही है। किन्तु अब समय है नवीन प्रभात की, एक नवीनतम स्वर्णिम युग की ताकि गोरखपुर ग्रामीण क्षेत्र में एक नई क्रान्ति आ सके और राज्य की प्रगति बाधित न हो सके।
बहिःस्रावी ग्रंथि
"'बहिःस्रावी ग्रंथियाँ" (Exocrine glands) बहिःस्रावी तंत्र की वे ग्रंथियाँ है जो अपना प्रमुख उत्पाद किसी नलिका (डक्ट) के द्वारा अपने गन्तव्य तक पहुँचाती हैं। इनके विपरीत अंतःस्रावी ग्रंथियाँ अपना उत्पाद (हार्मोन) सीधे रक्त में डालती हैं।
लेकराइमल,आशू ग्रंथि,स्वेद ग्रंथियाँ, लार ग्रंथियाँ, स्तन ग्रंथियाँ, तथा यकृत आदि बहिःस्रावी ग्रन्थियाँ हैं। इन्हें नीम्न प्रकार वर्गीकृत किया गया है -
राजा हनुमंत सिंह
राजा हनुमंत सिंह (१८०८-१८८५) कालाकांकर रियासत के तालुकेदार थे। इन्हें अवध के बादशाह ने सन १८४९ में राजा की उपाधि से नवाजा था। राजा हनुमंत ने १८५७ की क्रांति में अपने पुत्र लाल प्रताप सिंह के साथ योगदान दिया था। राजा हनुमत सिंह के छोटे भाई माधव सिंह(विजईमऊ कोट) कालाकार के सेेनापति थे जो अपने भतिजे कुवर लालप्रताप सिंह के साथ चादा की का्ंति मे शहिद होगये। माधव सिंह जी के दो पुत्र थे , ज्येष्ठ पुत्र मोहबल सिंह अौर क्निष्ट पुत्र शिवदऱशन सिंह ।
ललिता सहरावत
ललिता सहरावत (जन्म: १४ जून १९९४) एक भारतीय महिला पहलवान हैं, इन्होने २०१४ में ग्लासगो कामनवेल्थ गेम्स में 53 किलोग्राम भार वर्ग कुश्ती में भारत की पहलवान ललिता सहरावत ने सिल्वर मेडल जीता।
२० वर्षीय ललिता सहरावत ने नौ साल की उम्र से ही कुश्ती में हाथ आजमाना शुरू कर दिया था। मूल रूप से हिसार जिले के गांव खरड़ अलिपुर की हिसार के जवाहर नगर में रहने वाली ललिता इससे पहले जूनियर एशियन चैम्पियनशिप में कांस्य पदक जीत चुकी हैं। इसके साथ-साथ ललिता ने जूनियर वर्ग में नैशनल और इंटरनैशनल लेवल पर दो दर्जन से अधिक पदक और कुश्ती दंगल अपने नाम किए हैं।
गीतिका जाखड़
गीतिका जाखड़ (जन्म: १८ अगस्त १९८५) एक भारतीय महिला पहलवान हैं। इन्होने २०१४ में ग्लासगो कामनवेल्थ गेम्स में 63 किलोग्राम भार वर्ग में सिल्वर मेडल जीता।
वे ३ बार की वर्ल्ड चैंपियन कनाडा की पहलवान डी. लोपेज से फाइनल में हार गई। पहलवान गीतिका जाखड़ को खेल और कुश्ती विरासत में मिली है। उनके दादा अत्तर सिंह जाखड़ अपने जमाने के जाने-माने पहलवान रहे हैं। पिता सत्यवीर सिंह जाखड़ अच्छे एथलीट रहे हैं और कोच भी हैं। हरियाणा पुलिस में डीएसपी हिसार के अग्रोहा में जन्मी गीतिका जाखड़ देश की पहली अर्जुन अवॉर्डी महिला पहलवान है। वह कॉमनवेल्थ कुश्ती चैंपियनशिप में २ बार गोल्ड मेडल, एशियन गेम्स में सिल्वर मेडल और जूनियर वर्ल्ड चैंपियनशिप में सिल्वर मेडल जीत चुकी है। गीतिका ९ बार भारत केसरी रह चुकी हैं।
रविंदर सिंह
रविंदर सिंह (जन्म:४ फ़रवरी १९८२) एक प्रसिद्ध अंग्रेजी भाषा के भारतीय उपन्यासकार व लेखक हैं।ओडिसा के एक अखबार ओडिसा सन टाइम्स रविंद्र सिंह को सबसे ज्यादा बिकने वाला रोमांस लेखक बताते हैं।उनका जन्म ओडिसा राज्य के बुरला में हुआ था। उन्होंने इन्फोसिस में एक आईटी पेशेवर के रूप में अपना करियर शुरू किया।
जुलाई 2021 में, अखिल भारतीय चिकित्सा प्रवेश में 27% ओबीसी कोटा लागू करने पर नाराजगी व्यक्त करने के लिए उनकी उच्च जाति की मानसिकता के लिए रविंदर की भारी आलोचना की गई थी।
माध्यमिक शिक्षा आयोग
भारत सरकार ने 23 सितम्बर 1952 को डॉ॰ लक्ष्मणस्वामी मुदालियर की अध्यक्षता में माध्यमिक शिक्षा आयोग की स्थापना की। उन्ही के नाम पर इसे मुदलियर आयोग कहा गया। आयोग ने पाठ्यचर्या में विविधता लाने, एक मध्यवर्ती स्तर जोड़ने, त्रिस्तरीय स्नातक पाठ्यक्रम शुरू करने इत्यादि की सिफारिश की।
माध्यमिक शिक्षा आयोग की संस्तुतियाँ-
नई शिक्षा नीति
भारत में 1986 में नवीन शिक्षा नीति नाम से एक शिक्षा नीति लागू की गयी। इस नीति की सर्वाधिक महत्त्वपूर्ण विशेषता यह थी कि इसमें सारे देश के लिए एक समान शैक्षिक ढाँचे को स्वीकार किया और अधिकांश राज्यों ने 10 + 2 + 3 की संरचना को अपनाया।
अगस्त 1985 'शिक्षा की चुनौती' नामक एक दस्तावेज तैयार किया गया जिसमें भारत के विभिन्न वर्गों (बौद्धिक, सामाजिक, राजनैतिक, व्यावसायिक, प्रशासकीय आदि) ने अपनी शिक्षा सम्बन्धी टिप्पणियाँ दीं और 1986 में भारत सरकार ने 'नर्इ शिक्षा नीति 1986' का प्रारूप तैयार किया।
इस नीति की की प्रमुख विशेषताएँ संक्षेप में निम्नलिखित हैं:
• शिक्षा के सारतत्त्व व उसकी भूमिका के बारे में नीति में कहा गया है कि शिक्षा सबके लिए आवश्यक है, शिक्षा की सांस्कृतिक भूमिका है, शिक्षा वर्तमान और भविष्य के लिए अपने आय में एक अद्वितीय निवेश है।
• समानता के लिए शिक्षा : महिलाओं, अनुसूचित जातियों व जनजातियों तथा वंचित समूह को समान अवसर उपलब्ध करवाना।
• शिक्षकों की शिक्षा, कार्य-प्रणाली, जिम्मेदारी, वेतन आदि सभी स्तरों पर गुणात्मक सुधार की आवश्यकता।
• तकनीकी व व्यावसायिक शिक्षा को महत्त्व देना।
आचार्य राममूर्ति की अध्यक्षता में 7 मर्इ 1990 को भारत सरकार ने नर्इ शिक्षा नीति को संशोधित करने के लिए एक समिति गठित की। इसके मुख्य विचार निम्न बिन्दुओं पर केनिद्रत थे :
• शिक्षा के उद्देश्य
• सामान्य स्कूल प्रणाली
• व्यकितयों का कार्य हेतु सशक्तीकरण
• स्कूली विश्व व कार्य स्थल में सम्बन्ध स्थापित करना।
• परीक्षा सुधार
• मातृभाषा को स्थान
• स्त्रियों की शिक्षा
• धार्मिक अन्तरों को (शैक्षिक उपलब्धि, अवसरों आदि के सन्दर्भ में) कम करना
• विद्यालय प्रशासन का विकेन्द्रीकरण
शांति सेना
शांति सेना भारत का गांधीजी के अनुयायियों का एक संगठन है। इस संस्था के अहिंसा के सिद्धान्तों को विश्व के अनेक संगठनों ने अपनाया है।
शांति सेना का विचार
गांधी जी ने शांति सेना का विचार संघर्ष समाधान की वैकल्पिक संरचनाओं के रूप में प्रस्तुत किया था। शांति सेना का सरोकार शांतिपूर्ण प्रतिरोध और संघर्ष के कारण विखण्डित समाज मे सामंजस्य स्थापित करने से था। इसका उदगम अक्टूबर,1913 में ट्रांसवाल में गांधी जी द्वारा चलाए गए शांति अभियान से तथा सन् 1910 में दक्षिण अफ्रीका में सत्याग्रहियों के परिवार के पुनर्वास के लिए स्थापित टॉलस्टॉय फॉर्म की। स्थापना से मन जा सकता है। भारत ने शांति सेना अर्थात स्वयं सेवकों की टोली का विचार सन् 1921 में साम्प्रदायिक तनावों के दौरान महसूस किया गया , परन्तु इसकी स्थापना सन 1947 में की गई
बिरजा शंकर गुह
बिरजा शंकर गुह (बंगला : বিরজাশঙ্কর গুহ) ; 15 अगस्त 1894 – 20 अक्टूबर 1961) भारत के भौतिक नृतत्वविज्ञानी थे। उन्होने बीसवीं शताब्दी के आरम्भिक दिनों में भारत के निवासियों को जाति (races) के अनुसार वर्गीकृत किया। वे भारतीय नृतत्वशास्त्रीय सर्वेक्षण (ASI) के प्रथम निदेशक थे। (1945–1954).
धीरेन्द्र मजूमदार
धीरेन्द्रनाथ मजूमदार से भ्रमित न हों।
धीरेन्द्र मजूमदार () भारत के एक गांधीवादी कारयकर्ता थे जिन्होने १९५२ में मुंगेर के जमुई में श्रमभारती नामक अशासकीय संस्था की स्थापना की।
तुम ही हो
तुम ही हो 2013 की सुपरहिट फिल्म आशिकी 2 का एक सुपरहिट गाना हैं। आशिकी 2 का यह गाना फिल्म के लिए अरिजीत सिंह ने गाया है। इस गाने को गीतकार संगीतकार मिथुन ने लिखा हैं।
घंटा धातु
घण्टा धातु (Bell metal) एक कठोर मिश्रातु है जिससे घण्टे और घंटियाँ आदि बनतीं हैं। यह एक प्रकार का कांस्य (bronze) है। इसमें ताम्र और टिन का अनुपात लगभग 4:1 रहता है (जैसे 78% ताँबा, 22% टिन, द्रव्यमान के अनुसार)। घण्टा-धातु का अयस्क टिन, कॉपर और लोहा का सल्फाइड होता है जिसे स्टैनाइट (stannite) कहते हैं।
प्यूटर
प्यूटर (Pewter) एक मिश्रातु है जिसके बर्तन आदि बनते हैं। पारम्परिक रूप से इसमें ८५ से ९९% तक टिन तथा शेष ताँबा, एंटीमनी, बिस्मथ आदि होते हैं।
इसका गलनांक 170–230 °C के बीच होता है। यह घातवर्धनीय मिश्रधातु है।
गलनक्रांतिक प्रणाली
रासायनिक यौगिकों के ऐसे मिश्रण को गलनक्रांतिक प्रणाली (Eutectic system) या केवल गलनक्रांतिक कहते हैं जो उन्हीं यौगिकों के (किन्तु अन्य संरचना वाले) सभी मिश्रणों की अपेक्षा कम ताप पर ठोस बन जाता है। उस संरचना को गलनक्रांतिक संरचना कहते हैं और जिस ताप पर यह ठोस बनता है उस ताप को गलनक्रांतिक ताप कहते हैं।
मिथुन (संगीतकार)
मिथुन (जन्म: जनवरी 11, 1985) एक भारतीय संगीतकार, गायक और गीतकार हैं।
मिथुन का जन्म संगीतकारों के परिवार में हुआ था। उनके दादाजी, पण्डित रामप्रसाद शर्मा प्रसिद्ध संगीत-शिक्षक थे, जिन्होंने कई गायक-संगीतकारों को प्रशिक्षण दिया था। उनके पिता, नरेश शर्मा प्रसिद्ध धवनि-व्यस्थक थे, और उन्होंने लगभग २०० फिल्मों में काम किया था। इन सब के अतिरिक्त उनके चाचा, प्यारेलाल रामप्रसाद शर्मा लक्ष्मीकांत-प्यारेलाल जोड़ी में एक थे।
सात वर्ष की आयु से ही मिथुन अपने पिता के साथ रिकॉर्डिंग स्टूडियो जाने लगे थे। ११ वर्ष की उम्र में उन्होंने संगीत सीखना प्रारम्भ किया। क्योंकि उनके पिता अक्सर अपने कामों में व्यस्त रहते थे, इसलिए वह मिथुन को शुरू से ही अपनी पहचान के लोगों के पास संगीत सीखने के लिए भेजने लगे थे। व्यस्त रहने के बाद भी वह हमेशा मिथुन की बनाई हुई धुनों को सुनते, और उनकी समीक्षा भी करते रहते थे।
मिथुन ने अपने कैरियर की शुरुआत २००५ में पुनर्निर्मित गीतों से की; ज़हर फ़िल्म में "वो लम्हे" और कलयुग फ़िल्म का "आदत"। दोनों ही गीत जल बैंड की पिछली एल्बमों से थे, और आतिफ असलम द्वारा गाये गए थे। २००६ में मिथुन के एक मित्र ने उनके नाम की सिफारिश फ़िल्म निर्देशक ओनिर के पास की, जो उस समय अपनी आगामी फिल्म बस एक पल के लिए एक इलेक्ट्रो आधारित गीत चाहते थे। मिथुन ने फ़िल्म का शीर्षक गीत बनाया, जो उनका पहला स्वनिर्मित गीत था, हालांकि यहां भी उन्हें सफलता आतिफ असलम द्वारा गाये गए गीत "तेरे बिन" से ही मिली। इस फिल्म के लिए उन्हें उनका पहला स्टारडस्ट पुरस्कार भी मिला। इसके बाद मिथुन ने २००७ में अनवर फ़िल्म के लिए गीत बनाए, जिन्हें भी काफी पसंद किया गया। इसके बाद उन्होंने लम्हा, द ट्रैन और ३जी जैसी कुछ फिल्मों में संगीत दिया। ये सभी फिल्मे बॉक्स आफिस पर तो कुछ खास नहीं चल पाई, परंतु मिथुन के संगीत को सकारात्मक प्रतिक्रियाएं मिली।
मिथुन ने कुछ गैर-फ़िल्म एल्बमों में भी अतिथि संगीतकार के तौर पर संगीत दिया। उनके बनाये गीतों में आतिफ असलम की एल्बम दूरी का गीत "कुछ इस तरह", और अभिजीत सावंत की एल्बम जुनून का गीत "एक शख्स" प्रमुख हैं। इसके बाद उन्होंने २००९ में टी-सीरीज़ के लेबल तले अपनी पहली एल्बम, तू ही मेरे रब की तरह है, रिलीस की। इस एल्बम के गीत बनाने के लिए मिथुन यूनाइटेड किंगडम की यात्रा पर भी गए थे, जहां उन्होंने फिलहारमोनिक ऑर्केस्ट्रा के संगीतकारों के साथ काम किया। इसके अतिरिक्त उन्होंने मलेशियाई फ़िल्म दिवा में भी संगीत दिया, जहां उन्होंने आर&बी गायिका निंग बैजूरा के साथ काम किया।
२०१३ में मिथुन को फिल्म आशिकी २ के गीत "तुम ही हो" के लिए व्यापक प्रसिद्धि मिली। इस गीत के लिए उन्हें उस वर्ष सर्वश्रेष्ठ संगीतकार के फिल्मफेयर, आइफा, जीआईएमए, ज़ी सिने और मिर्ची म्यूजिक समेत कई पुरस्कार प्राप्त हुए। इसके बाद यारियां तथा सम्राट & कं इत्यादि फिल्मों में एक-दो गीत बनाने के बाद मिथुन ने २०१४ की फिल्म एक विलन में संगीत दिया, जिसमें उनके बनाये तीनों गीत; "बंजारा", "जरुरत" और "हमदर्द" सफल रहे। इसके बाद मिथुन ने फिर कई फिल्मों में अतिथि-संगीतकार के तौर पर एक-दो गीत बनाये, जिनमें अलोन का आवारा, हमारी अधूरी कहानी का हमनवा, लवशुदा का मर जाएँ, और की & का का "जी हज़ूरी" प्रमुख रहे। २०१५ में ही मिथुन ने फिल्म आल इस वेल के लिए १९८९ की फिल्म क़यामत से क़यामत तक के गीत "ऐ मेरे हमसफ़र" को पुनः बनाया, जिसे उन्होंने स्वयं ही गाया था।
२०१६ में मिथुन ने ट्रैफिक और शिवाय फिल्मों में काम किया, जो काफी समय बाद आयी उनकी एकल एल्बमें थी। इसके बाद मिथुन ने २०१७ में हाफ गर्लफ्रेंड, शब् और अक्सर २ फिल्मों में संगीत दिया।
गोथनबर्ग
गोथनबर्ग (अंग्रेजी : Gothenburg ; स्विडिश : "Göteborg" ; उच्चारण : [jœtəˈbɔrj] / योतबर्य) स्वीडन के कैटेगैट जिले में स्थित एक [
[बंरगाह]] है, जो यटा (Gota) नदी के तट पर मुहाने से आठ किमी भीतर स्थित है। सर्वप्रथम १६०३ ई. में चहारदीवारियों से घिरे हुए एक किले के रूप में, नगर का प्रादुर्भाव हुआ। किंतु डेनिस लोगों ने कालामार की लड़ाई में इसे नष्ट कर दिया। पुन: १६१९ ई. में गुस्तवस एदाल्फस ने नगर की नींव डाली। बंदरगाह का विकास १८वीं शताब्दी के अंत में हुआ जब इंग्लैंड के व्यापारियों ने यहाँ मछलियों का डिपो खोला। १८३२ ई. में यटा नहर तथा पश्चिम रेलवे खुल जाने से यहाँ का व्यापार तथा आबादी तीव्र गति से बढ़ी।
गोथनबर्ग स्वीडन का प्रथम बंदरगाह तथा दूसरा प्रधान नगर है। १९२२ ई. से यह करमुक्त बंदरगाह हो गया है। यहाँ पानी का जहाज बनाने का बहुत बड़ा केंद्र है। सूती मिलें, रसायनक कागज, चमड़े, शराब तथा लकड़ी के बहुत से कारखाने हैं। नगर पूर्ण विकसित तथा आधुनिक ढंग का है जो प्रमुख शिक्षाकेंद्रों, व्यवसायों तथा धार्मिक संस्थाओं से परिपूर्ण है।
गोरखमुंडी
गोरखमुंडी (वानस्पतिक नाम : "स्फ़ीरैंथस इंडिकस" Sphaeranthus Indicus) कंपोज़िटी (Compositae) कुल की वनस्पति है। इसे मुंडी या गोरखमुंडी (प्रादेशिक भाषाओं में) और मुंडिका अथवा श्रावणी (संस्कृत में) कहते हैं।
गोरखमुंडी एकवर्षा आयु वाली, प्रसर, वनस्पति धान के खेतों तथा अन्य नम स्थानों में वर्षा के बाद निकलती है। यह किंचित् लसदार, रोमश और गंधयुक्त होती है। कांड पक्षयुक्त, पत्ते विनाल, कांडलग्न और प्राय: व्यस्तलट्वाकार (Obovate) और पुष्प सूक्ष्म किरमजी (Magenta-coloured) रंग के और मुंडकाकार व्यूह में पाए जाते हैं।
इसके मूल, पुष्पव्यूह अथवा पंचाग का चिकित्सा में व्यवहार होता है। यह कटुतिक्त, उष्ण, दीपक, कृमिघ्न (कीड़े मारने वाली), मूत्रजनक रसायन और वात तथा रक्तविकारों में उपयोगी मानी जाती है। इसमें कालापन लिए हुए लाल रंग का तैल और कड़वा सत्व होता है। तैल त्वचा और वृक्क द्वारा नि:सारित होता है, अत: इसके सेवन से पसीने और मूत्र में एक प्रकार की गंध आने लगती है। मूत्रजनक होने और मूत्रमार्ग का शोधन करने के कारण मूत्रेंद्रिय के रोगों में इससे अच्छा लाभ होता है। अधिक दिन सेवन करने से फोड़े फुन्सी का बारंबार निकलना बंद हो जाता है। यह अपची, अपस्मार, श्लीपद और प्लीहा रोगों में भी उपयोगी मानी जाती है।
गीदो गैज़ेल
गीदो गैज़ेल (Guido Pieter Theodorus Josephus Gezelle ; १८३०-१८९९) बेल्जियम के कवि, प्रभावी लेखक तथा रोमन कैथलिक पादरी थे। वे पश्चिमी फ्लेमी बोली का प्रयोग करने के लिये जाने जाते हैं।
गीदो गैज़ेल के पिता माली का काम करते थे। एक सेमिनरी में शिक्षा प्राप्त करने के बाद सन् १८५४ में ये चर्च में पादरी हो गए। साथ ही साथ इन्होंने अध्यापन कार्य भी प्रारंभ कर दिया और अध्यापक के रूप में इन्होंने अच्छे शिष्यों पर गहरा नैतिक प्रभाव डाला। इनके शिष्यों में ह्यूगो भी थे। बाद में ये ब्रूजेज़ के नामक स्थान पर ऐंग्लो-बेल्जियम स्कूल में हेडमास्टर हो गए, लेकिन इस रूप में ये असफल सिद्ध हुए और फिर अपने ही साप्ताहिक पत्र में लिबरल सिद्धांतों के विरुद्ध प्रचार करना शुरू किया।
इनकी कविताओं में इनके प्रकृतिप्रेम का स्पष्ट आभास मिलता है। साथ ही साथ ईश्वर के प्रति प्रगाढ़ भक्ति और निष्ठा का भी पुट मिलता है। प्रायः सभी रचनाएँ भावप्रधान हैं। प्रकृति संबंधी कविताओं की एक और विशेषता यह है कि शब्दों के द्वारा ये वर्णित वस्तुओं का सजीव चित्र उपस्थित कर देते हैं। शैली और छंदप्रयोग की दृष्टि से भी इनमें यह विशेषता है। साधारण बोलचाल की भाषा को ही परिष्कृत रूप में इन्होंने कविता के लिए स्वीकार किया और लय तथा स्वर के कुशल प्रयोग के द्वारा कविता में संगीत का तत्व ला दिया।
पाल इल्यार
पाल इल्यार () (14 दिसम्बर 1895 – 26 नवम्बर 1952) फ्रांस के एक कवि थे।
मेघना पंत
मेघना पंत एक लेखिका और पत्रकार हैं।
किश्वर देसाई
किश्वर देसाई (जन्म:१९५६) एक भारतीय लेखिका हैं। वे ब्रिटेन के प्रतिष्ठित कोस्टा फर्स्ट नावेल एवार्ड से सम्मानित हैं।
समय नियंत्रण
समय नियन्त्रण (time control) का कार्य दो खिलाड़ियों वाले लगभग सभी बोर्ड खेलों में किया जाता है ताकि खेल का प्रत्येक पारी समय से समाप्त हो सके और खेल आगे बढता रहे। इस कार्य के लिये प्रायः खेल घड़ी (game clock) प्रयोग में लायी जाती है। जब किसी खिलाड़ी के पास अपना चाल चलने के लिये बहुत कम समय शेष बचा होता है तो उस स्थिति को 'समय दबाव' (Time pressure या time trouble या zeitnot) कहा जाता है।
मुक्त अधिगम
मुक्त अधिगम (ओपेन लर्निंग) शिक्षा सम्बन्धी एक नवाचारी आन्दोलन एवं शिक्षा-सुधार है जो औपचारिक शिक्षा प्रणाली के अन्दर अधिगम (सीखने) के अवसरों में वृद्धि करता है या सीखने के अवसरों को औपचारिक शिक्षा पद्धति की सीमाओं के परे ले जाता है। यह आन्दोलन १९७० के दशक में सामने आया और आज शिक्षा व्यवस्था में इसने महत्वपूर्ण जगह बना ली है।
मुक्त अधिगम में आने वाली प्रमुख चीजें ये हैं-
जितना कम प्रतिबन्ध होते हैं, शिक्षा उतनी ही अधिक मुक्त कही जायेगी। मुक्त अधिगम का उद्देश्य सामाजिक और शैक्षिक असमताओं को मिटाना है तथा ऐसे अवसर प्रदान करना है जो पारम्परिक महाविद्यालयों/विश्वविद्यालयों द्वारा नहीं प्रदान किये जाते।
अग्रहार बेलगुलि
अग्रहार बेलगुलि (कन्नड : "ಅಗ್ರಹಾರ ಬೆಳಗುಲಿ") कर्नाटक के हासन जिले का एक गाँव है। 'अग्रहार' शब्द इस बात का परिचायक है कि इस गाँव में बड़ी संख्या में ब्राह्मण पण्दित निवास करते थे जो षड्कर्मों को पूरा करते थे। किन्तु वर्तमान समय में वहाँ केवल तीन-चार ब्राह्मण परिवार ही हैं।
सादड़ी
सादड़ी (Sadri) भारत के राजस्थान राज्य के पाली ज़िले में स्थित एक नगर है।
सादडी अरावली की पहाड़ियों की गोद मे बसा हुआ है। इसे मेवाड़ के मारवाड़ का प्रवेशद्वार माना जाता है। यह भामाशाह की जन्मस्थली है। जैन धर्म के लोगों के लिए सादड़ी एक मुख्य पूजास्थल है। यहाँ के राणकपुर मंदिर तथा परशुराम महादेव मंदिर प्रसिद्ध मंदिर हैं। भादरास गाँव यहाँ से ३ किमी की दूरी पर सुहाई नदी के किनारे है।
सादड़ी एक नगरपालिका है। पाली जिले का सबसे बड़ा नगर पालिका क्षेत्र भी है इसके अन्तरगर्त भादरास गाँव भी सम्मिलित है। वर्तमान मे यहाँ नगरपालिका अध्यक्ष दिनेश कुमार मीणा है जो कि पार्षदों द्वारा निर्वाचित किए गए हैं वर्तमान में सादड़ी नगरपालिका में 35 वार्ड कर दिए गए हैं।
= इतिहास =
सादड़ी इतिहास में एक बहुत ही महत्वपूर्ण नगर रहा है यहां पर राजस्थान के अमरनाथ कहलाने वाले *परशुराम महादेवजी* का मंदिर है यहां पर श्रावण शुक्ला षष्ठी को प्रतिवर्ष मेला लगता है जिसमें राजस्थान के तमाम भजन गायक अपनी हाजिरी प्रस्तुत करते हैं। सादड़ी वर्तमान पाली जिले जोधपुर संभाग में स्थित है लेकिन रियासत काल में यह मेवाड़ रियासत के अंदर था
महाराणा प्रताप को धन भेंट करने वाले दानवीर भामाशाह की यह जन्म भूमि भी है। भामाशाह के पिता जी भारमल और उनके बड़े भाई ताराचंद जी कावेडिया थे ताराचंद जी की और भामाशाह की यहां पर बावड़ी बनी हुई है। ऐसा कहा जाता है कि वीर शिरोमणि महाराणा प्रताप को इन्होंने इनकी पूरी निजी संपत्ति दे दी थी इसलिए सादडी को साहूकारों की सादड़ी भी कहते हैं।
विश्व प्रसिद्ध राणकपुर जैन मंदिर भी इसी नगर के अंतर्गत है जिसका निर्माण सेठ धरनक शाह अर्थात धन्ना सेठ ने कराया था। यह महाराणा कुंभा के समय में बनाया गया। यहां पर रणकपुर प्रस्तुति की भी रचना की गई। इस मंदिर का वास्तुकार दीपक था और इसका निर्माण 1439 ईसवी में किया गया। इस मंदिर के अंदर 1444 खंभे है। इस मंदिर की विशेषता है कि किसी भी जगह से खड़े होकर भगवान की मूर्ति देखो तो कोई भी खंबा बीच में नहीं आता। यह मंदिर मगाई नदी के किनारे रणकपुर बांध के अंतिम छोर पर स्थित है। इस मंदिर को इतिहास में "वनों का स्तम्भ" भी कहा जाता है।
यहां पर रणकपुर बांध भी है जो पाली जिले का दूसरा सबसे बड़ा बांध है। यह बाँध जोधपुर दरबार के अधीन है, इसका कुल गेज 62 फीट 4 पत्ती है।
यहां पर बड़े-बड़े उद्योगपतियों का भी जन्म हुआ। सेलो समूह (cello ग्रुप) के मालिक घीसू लाल बदामिया की भी यह जन्मभूमि है जिनका हाल ही में निधन हो चुका है। फ्लेयर ग्रुप के मालिक भी यहीं के निवासी हैं और सोने के शर्ट बनाने वाला रांका ज्वेलर्स के मालिक की भी जन्मभूमि है। किलर जींस ग्रुप के मालिक भी यहीं के निवासी है।
यहां पर रणकपुर जैन मंदिर के कारण प्रतिदिन विदेशी पर्यटक बहुत आते हैं। यहां पर अस्थि एवं जोड़ों का अस्पताल है जो आसपास के क्षेत्रों को अपनी सेवाएँ प्रदान करता है। यहां पर दो सरकारी हॉस्पिटल भी हैं और एक पशुओं का अस्पताल भी है।
सादड़ी के अंदर आने के लिए तीन रोड जुड़े हुए हैं। एक सादड़ी से उदयपुर को जोड़ता है (राणकपुर घाट से होकर) ; दूसरा सादड़ी से फालना जोधपुर और तीसरा सादड़ी से देसूरी घाट की तरफ जाता है। यहां पर एक बड़ा बस स्टैंड भी है जहां पर प्रत्येक बस 10 मिनट कम से कम रूकती है।
हाइबुन
हाइबुन जापानी साहित्य में एक गद्य की विधा हैं। इसमें पद्य और गद्य दोनों ही विधाओ का समावेश होता हैं।
हाइबुन एक संक्षिप्त गद्य और हाइकु का सम्मिश्रण है जो कि एक यात्रा विवरण के रूप में लिखा जाता हैं। मात्सुओ बाशो, जो एक संत और हाइकु कवि थे, इस लेखन शैली के आरम्भ कर्ता हैं। उन्होंने अपनी यात्राओं में कई हाइबुन लिखे। समकालीन हाइबुन का प्रयोग व उनकी रचना अभी विकसित हो रही है। सामान्य तौर पर एक हाइबुन में एक या दो पैराग्राफ (छोटे खंड) होते हैं और एक या दो अन्तःस्थापित हाइकु। गद्य का भाग आमतौर पर पहले लिखा जाता है और संक्षिप्त होता है। उसमें किसी दृश्य या किसी विशेष पल का वर्णन बड़ी वर्णनात्मकता से किया जाता है। उसके साथ जुड़े हाइकु का गद्य से सीधा सम्बंध होता है अर्थात् वह गद्य के भावार्थ को पूरी तरह से घेर लेता है और उस उस अनुभव का एक आलेख प्रस्तुत करता है।
गद्य व हाइकु के विपरीत भावों को इकट्ठे पढ़कर पाठक को अधिक प्रभावशाली या गहराई का अनुभव होता है जो केवल गद्य या केवल हाइकु पढ़ने से नहीं मिल पाता। यह आवश्यक है कि कुछ भी सीधी तरह नहीं कहा जाना चाहिए बल्कि उस पल का एक चित्र अंकित कर पढ़ने वाले के सामने इस तरह रखा जाये कि वह अपनी कल्पना से लेखक के अनुभव को समझ सके। वर्तमान काल, गद्य की संक्षिप्तता और कम शब्दों में वाक्य विन्यास का प्रयोग करना आधुनिक हाइबुन की रचना में अधिमान्य है। हाइबुन का लेखक सामान्यता का परिहार करते हुए दृश्य को असंपृक्तता से चित्रित करता है। गद्य एक दैनिकी का भाग हो सकता है। परन्तु बहुत सावधानी व देख-रेख से इसे कई बार पढ़कर देखना चाहिए। एक उत्तम हाइबुन में गद्य का भाग हाइकु के बारे में कुछ नहीं बतलाएगा बल्कि हाइकु उस अनुभव के पारिभाषिक पल को बढ़ावा देगा। हाइकु गद्य के साथ तिरछा सम्बंध रखते हुए गद्य में प्रयोग किये संज्ञा, क्रिया, विशेषण और कर्म का परिहार करता है।
डॉ॰ अंजलि देवधर का एक हाइबुन,
काली चील
काली चील (वैज्ञानिक नाम : "Milvus migrans") मधयम आकार का एक शिकारी पक्षी है। यह एक्कीपित्रिडी (Accipitridae) कुल का पक्षी है और इस कुल का विश्व का सबसे अधिक पाया जाने वाला पक्षी है। वर्तमान में इनकी पूरे विश्व में संख्या ६० लाख होने का अनुमान है।
2014 में इंग्लैंड में भारतीय क्रिकेट टीम
भारत की राष्ट्रीय क्रिकेट टीम 22 जून से 7 सितम्बर तक इंगलैंड दौरे पर हैं, जिसमें 5 टेस्ट मैच, 5 एक दिवसीय अंतर्राष्ट्रीय और 1 ट्वेन्टी ट्वेन्टी खेले जाएंगे।
इंग्लैंड ने टेस्ट सीरीज 3-1 से जीती और पटौदी ट्राफी प्राप्त की।
कालिज
कालिज () (वैज्ञानिक नाम : "Lophura leucomelanos") फ़ीज़ॅन्ट कुल का एक पक्षी है जो हिमालय के निचले स्थानों में पाया जाता है।  इस पक्षी के अन्य नाम इस प्रकार हैं
गिरधारीलाल केडिया
गिरधारीलाल केडिया (२५ अगस्त १९३६ – १९ दिसम्बर २००९) भारत के प्रख्यात सामाजिक उद्यमी थे। वो कला विकास केन्द्र, कटक के बारह वर्षों तक कार्यकारी अध्यक्ष एवं संरक्षक रहे।
सेंट मैरीस फोरॉना चर्च एटूर
सेंट मैरीस फोरॉना चर्च एटूर(St. Mary's Forane Church Edoor) उत्तरी मालाबार के एक प्रसिद्ध मैरिएन तीर्थ-स्थल और सबसे पुराने चर्चोँ में से एक है। यह कण्णूर जिले के पूर्वी शहर इरिट्टी में स्थित है। यह तालाश्शेरी Archdiocese के सेंट मैरी के नाम पर स्थापित हुआ पहला चर्च है। यह इरिट्टी का मुख्य शहर से लगभग 6.5 किलोमीटर दूरी में स्थित है।
एटूर आसपास के क्षेत्रों के किसान समुदायों केलिए एक छोटा-सा बाज़ार है। यहाँ कण्णूर जिले के किसी भी हिस्से और केरल के अन्य भागों से सड़क मार्ग अच्छी तरह जुड़ा हुआ है। वास्तव में उस इलाके के आध्यात्मिक जीवन और सामाजिक विकास में इस चर्च का काफी प्रभाव है।
इतिहास इस पल्ली 1946 में स्थापित हुआ था। अपने प्रारंभिक दिनों में यह लैटिन कैथोलिक के कोष़िक्कोड Diocese के अधीन में था। उसके बाद यह सीरो-मालाबार कैथोलिक (Syro-Malabar Catholic) थालास्सेरी diocese के अधीन में आया। उन दिनों में पल्ली के सदस्य थे ईसाई लोग जो त्रावणकोर से यहाँ चले आए। 1970 में सबसे सुंदर नया चर्च बनाया गया था। यह अब भी केरल के सबसे खूबसूरत चर्चोँ में से एक है। इस चर्च के स्थापत्य सौंदर्य पर्यटकों को यहाँ आने केलिए आकर्षित करती है।
यह चर्च गोल आकार में है और केंद्र में एक Dome है। इसका गोल-आकार के कारण अंदर बहुत विस्तृत है। इसका वेदी (altar) 2012 में पुनर्निर्मित किया गया था जो हमारे मन में एक स्वर्गीय अनुभूति पैदा करता है।
यहाँ के मुख्य आकर्षण है माँ मैरी की उपस्थिति। यहाँ मदर मैरी की एक खूबसूरत प्रतिमा है जो कहीं और देख नहीं सकता। लोग उसे एटूरम्मा कहते हैं जिसका अर्थ है एटूर की माँ।
बड़वा
बड़वाजागा और भाट इन तीनों जातियों को 'राव जी' और 'बड़वा जी' भी कहते हैं और मुख्य रूप से राजस्थान मध्यप्रदेश, गुजरात, छत्तीसगढ़ आदि राज्यों में निवास करती है यह गुर्जरलेखन का कार्य करती है।
भारत में गुर्जर और अन्य जातियों का इतिहास और उनकी वंशावली बड़वा द्वारा लिखी गयी, गुर्जर में सभी वंश के अलग अलग बड़वा होते जो उनके खानदान का इतिहास लिखते हैं और उनके पास रखते हैं। बडवा सबसे उच्च कोटि के होते हैं। बड़वा केवल गुर्जर राजवंश का ही वंश लेख करते हैं। बाकी अन्य जैसे भाट, जागा यह अन्य सभी क्षत्रिय वर्ण जातियों की वंशावली लेखन का काम करते है।
तंवर बड़वा के गांव इन की उपति मध्य पदेश के रेहमगढ़ गांव से हुई थी जो अभी हाल फिलहाल जिला डूगरपुर तहसील आशपुर गांव राईकी  दो पुत्र है जिनका नाम १.जितेंद्र सिंह राठौड़   1.जेनम सिंह  1.हेमेंद्र सिंह
देवी सिंह बड़वा-बत्तीसी के अन्य राजपूत वंशो की वंशावली
इबोला वायरस रोग
इबोला विषाणु रोग (EVD) या इबोला हेमोराहैजिक बुखार (EHF) इबोला विषाणु के कारण लगने वाला अत्यन्त संक्रामक एवं घातक रोग है। आम तौर पर इसके लक्षण वायरस के संपर्क में आने के दो दिनों से लेकर तीन सप्ताह के बीच शुरू होता है, जिसमें बुखार, गले में खराश, मांसपेशियों में दर्द और सिरदर्दहोता है। आम तौर पर मतली, उल्टी और डायरिया होने के साथ-साथ जिगर और गुर्दाका कामकाज धीमा हो जाता है। इस स्थिति में, कुछ लोगों को खून बहने की समस्या शुरू हो जाती है। यह वायरस संक्रमित जानवर (सामान्यतया बंदर या फ्रुट बैट (एक प्रकार का चमगाद्ड़)के खून या [शरीर के तरल पदार्थ]] के संपर्क में आने से होता है। (ref name=WHO2014/> प्राकृतिक वातावरण में हवा से इसके फैलने का कोई प्रमाण नहीं मिलता है। ऐसा माना जाता है कि फ्रुट बैट (एक प्रकार के चमगादड़) प्रभावित हुए बिना यह वायरस रखते और फैलाते हैं। जब मानवीय संक्रमण होता है तो यह बीमारी लोगों के बीच फैल सकती है। पुरुष उत्तरजीवी इस वायरस को वीर्य के माध्यम से तकरीबन दो महीने तक संचरित कर सकते हैं। रोग की पहचान करने के लिए, आम तौर पर समान लक्षण वाली दूसरी बीमारियों जैसे मलेरिया, हैज़ा और अन्य वायरल हेमोराहैजिक बुखार को पहले अपवर्जित कर दिया जाता है। रोग की पहचान की पुष्टि करने के लिए खून के नमूनों को वायरल एंटीबॉडीस, वायरल आरएनए, या खुद वायरस के लिए जांच की जाती है। संक्रमित बंदरों और सुअरों से मनुष्य में यह बीमारी फैलने से कम करना इसके रोकथाम में शामिल है। जानवरों में संक्रमण की जांच करके और संक्रमण पाए जाने पर उनके शरीर को समुचित तरीके से नष्ट करके इसकी रोकथाम की जा सकती है। मांस को उचित तरीके से पकाना और मांस से संबंधित कामकाज करते समय हाथों पर निवारक कपड़े पहनने से भी इसके सहायता मिल सकती है, क्योंकि ऐसी बीमारी से ग्रसित व्यक्ति के आसपास होने पर आप निवारक कपड़े और वाशिंग हैंड्स पहनते हैं। बीमारी से ग्रसित व्यक्ति के शरीर के तरल पदार्थों और उत्तकों के नमूनों का रख-रखाव विशेष सावधानी के साथ करना चाहिए। इस बीमारी के लिए कोई विशिष्ट उपचार नहीं है; संक्रमित लोगों की सहायता की कोशिशों में उन्हें ओरल रिहाइड्रेशन थेरेपी (पीने के लिए थोड़ा-सा मीठा और नमकीन पानी देना) या इंट्रावेनस फ्लुड्स देना शामिल है। इस बीमारी में मृत्य दरबेहद उच्च है: अक्सर इस वायरस के संक्रमित होने वाले 50% से 90% तक लोग मौत के शिकार हो जाते हैं। ईवीडी की पहचान सबसे पहले सूडान और डेमोक्रेटिक रिपब्लिक ऑफ कांगो में की गई थी। इस बीमारी का प्रकोप आम तौर उप-सहारा अफ्रीका के उष्ण-कटिबंधीय क्षेत्रों में होता है। 1976 (जब पहली बार इसकी पहचान की गई थी) से 2013 तक, हर वर्ष 1,000 तक लोग इससे संक्रमित हो जाते हैं। अब तक का सबसे बड़ा प्रकोप अभी जारी है2014 पश्चिम अफ्रीका इबोला प्रकोप, जिसमें गुआना, सिएरा लियोन, लाइबेरिया और संभवत: नाइजीरिया प्रभावित हो रहे हैं। अगस्त 2014 तक 1600 से अधिक मामलों की पहचान की गई है। इसके लिए टीका विकसित करने के प्रयास जारी हैं; हालांकि अभी तक ऐसा कोई टीका मौजूद नहीं है।
यूटीवी एक्शन
यूटीवी एक्शन (अंग्रेजी: UTV Action) (पूर्व के रूप में जाना जाता है: "यूटीवी बिंदास मूवीस") एक भारतीय फिल्म चैनल जो हॉलीवुड एक्शन फिल्मों की सुविधाएँ डब में हिंदी और बॉलीवुड एक्शन फिल्मों। यह मुंबई, महाराष्ट्र में स्थित बिंदास ब्रांड से एक भेंट है। यूटीवी एक्शन भी दक्षिण भारतीय हिंदी डब फिल्में दिखाएं।
विंटर वार
विंटर वॉर (, , ), सोवियत - फीनिश युद्ध 1939–1940 () एवं सोवियत - फ़िनलैण्ड युद्ध 1939–1940 () प्रायः रूसी इतिहास; रूसो-फीनिश युद्ध 1939–1940 या फीनो-रूसी युद्ध 1939–1940 तत्कालीन सोवियत संघ एवं फिनलैण्ड के बीच चला १९३९ से १९४० तक का साढ़े तीन माह लम्बा युद्ध था। यह युद्ध फिनलैण्ड पर द्वितीय विश्व युद्ध के साढ़े तीन माह बाद ३० नवंबर १९३९ को सोवियत संघ द्वाआ फ़िनलैण्ड पर की गई चढ़ाई से आरम्भ हुआ था और इसका अन्त मॉस्को शान्ति समझौते से १३ मार्च १९४० को हुआ था। राष्ट्र संघ ने इस हमले को अवैध माना और संघ से सोवियत संघ को निष्कासित कर दिया।
यूरोपीय देशों की सूची
The following six entities in Europe have partial diplomatic recognition by one or more UN member states (and therefore are defined as states by the constitutive theory of statehood) or have no diplomatic recognition by any UN member state but are defined as states by the declarative theory of statehood and are recognised by one or more Non-UN member states. None are members of the UN, Council of Europe or EU.